
Comisia pentru buget, finanţe şi bănci

Bucureşti 21.11.2001

Nr.22/617

Biroul Permanent

al

Camerei  Deputaţilor 

Vă înaintăm, alăturat, raportul asupra proiectului de Lege privind aprobarea Ordonanţei Guvernului nr.85/1999 privind scutirea de la plata taxelor vamale a importurilor de materiale, echipament şi instalaţii sportive al federaţiilor sportive naţionale şi al Comitetului Olimpic Român, cu care comisia noastră a fost sesizată în fond cu adresa Biroului Permanent nr.315 din 6 septembrie 1999.

PREŞEDINTE,

Prof.dr. Florin Georgescu

RAPORT

asupra proiectului de Lege privind aprobarea Ordonanţei Guvernului nr.85/1999 privind scutirea de la plata taxelor vamale a importurilor de materiale, echipament şi instalaţii sportive al federaţiilor sportive naţionale şi al Comitetului Olimpic Român

In urma examinării proiectului de Lege privind aprobarea Ordonanţei Guvernului nr.85/1999 privind scutirea de la plata taxelor vamale a importurilor de materiale, echipament şi instalaţii sportive al federaţiilor sportive naţionale şi al Comitetului Olimpic Român, în şedinţa din 21 noiembrie 2001, comisia a hotărât că acesta nu poate fi acceptat şi propune Plenului respingerea prezentei ordonanţe întrucât prevederile acesteia au fost preluate în Legea educaţiei fizice şi a sportului nr.69/2000, în cuprinsul articolului nr.76.

Acest punct de vedere a fost transmis şi de către Guvern, cu adresa nr.4474 din 30 octombrie 2001 pentru a se avea în vedere cu ocazia dezbaterilor din comisie.

Prezentul proiect de Lege face parte din categoria legilor ordinare.

PREŞEDINTE,

Prof.dr.Florin Georgescu
SECRETAR,

Dr. Akos Birtalan

Experţi parlamentari:

Bărdiţă Mariana

Onete Alexandru
